АҞӘА, рашәара 23 - Sputnik, Бадри Есиава. Гагра араионтә школқәа хԥа реиҭашьақәыргылара ирықәхарџьхоит 42 миллион мааҭ инареиҳаны.
Бзыԥҭатәи аҩбатәи абжьаратә школ аҟны аҵара рҵоит 217-ҩык ахәыҷқәа, ахыбра ахархәарахь ирыҭан 1980 шықәсазы. Уи аахыижьҭеи шьаҭанкыла аремонт ҟаҵамызт.
Иахьазы ашкол ахыбра аԥсахра иаҿуп, аусурақәа шьҭа ирылгоит. Аусурақәа назыгӡо анардадкылаҩ аиҳабы Ҭеимыраз Чкотуа иажәақәа рыла, ахыб 3000 ԥшьыркца метра ԥсахәуп. Иԥсаххоит даҽа 130 метр², иқәыргылахоит аӡышьҭрақәа.
"Иарбаз аамҭеихша иаԥаҳгоит. Рашәарамза анҵәамҭазы ҳусурақәа хҳаркәшоит. Иҳабжьоу аиқәшаҳаҭрала цәыббрамза нҵәаанӡа аамҭа ҳамоуп. Апроект ахәԥса 13,8 миллион мааҭ "- иҳәеит иара.
Ашкол адиректор Виолетта Алшәынба иазгәалҭеит, 2010 шықәсазы ашкол ахыб шыԥсахыз, аха хәышықәса рнаҩс ақәа кылсуа ишалагаз, уи иахҟьаны ахԥатәи аихагылаҟны аурокқәа мҩаԥыргаӡомызт.
"Гагра ахадареи ҳареи ҳамчқәа еилаҵаны акы ҟаҳҵақәон, аха арҭ ашықәсқәа рзы шьаҭанкыла аремонт ҟаҵамызт. Игәашәҭазар акәхап, ашкол ахь уназго амҩа аҭагылазаашьа зеиԥшроу, ҳақәгәыӷуеит, акаҭран ықәҵахап ҳәа", - лҳәеит Алшәынба.
© Sputnik / Томас Тхайцук
Бзыԥҭатәи аҩбатәи абжьаратә школ ахыбра аԥсахра
Бзыԥҭатәи аҩбатәи абжьаратә школ ахыбра аԥсахра
© Sputnik / Томас Тхайцук
Бзыԥҭатәи аҩбатәи абжьаратә школ ахыбра аԥсахра
Бзыԥҭатәи аҩбатәи абжьаратә школ ахыбра аԥсахра
© Sputnik / Томас Тхайцук
Бзыԥҭатәи аҩбатәи абжьаратә школ ахыбра аԥсахра
Бзыԥҭатәи аҩбатәи абжьаратә школ ахыбра аԥсахра
Бзыԥҭатәи аҩбатәи абжьаратә школ ахыбра аԥсахра
Бзыԥҭатәи аҩбатәи абжьаратә школ ахыбра аԥсахра
Бзыԥҭатәи аҩбатәи абжьаратә школ ахыбра аԥсахра
Бзыԥҭатәи актәи абжьаратә школ аҟны аҵара рҵоит 400-ҩык ахәыҷқәа, араҟа аспортзал аргылара иаҿуп. Хәышықәса раахыс ишәарҭаз аргыларақәа ықәыргеит.
Гагра араион аҟны ашколхәыҷқәа рспартакиада ахылыԥшҩы Роман Кьетиа иажәақәа рыла, аспортзал уаанӡатәи ахыбра шеилаҳара иҟан, аҩнуҵҟа абаҩрҵәыра амҩаԥгара шәарҭан.
"Аусурақәа 40% рҟынӡа инагӡоуп. Ашьаҟақәа ҭадырҭәуеит, анаҩс абетон ықәырҭәоит. Аибыҭаратә усурақәа хыркәшаны аҩнуҵҟа аиҿкаара ҳалагоит. Амш ҳпырхагамхар", - иҳәеит иара.
Кьетиа иажәақәа рыла, ашкол анапхгара аргылаҩцәа дырццаком. Аусурақәа ишахәҭоу анагӡароуп дара рзы ихадоу. Ари ашкол аҟны ашьышьмаҭрақәа рыҟамзаара азҵаарагьы ҵарны иқәгылоуп, иҳәеит иара.
© Sputnik / Томас Тхайцук
Бзыԥҭатәи актәи абжьаратә школ аҟны аспортзал аргылара иаҿуп
Бзыԥҭатәи актәи абжьаратә школ аҟны аспортзал аргылара иаҿуп
© Sputnik / Томас Тхайцук
Бзыԥҭатәи актәи абжьаратә школ аҟны аспортзал аргылара иаҿуп
Бзыԥҭатәи актәи абжьаратә школ аҟны аспортзал аргылара иаҿуп
Бзыԥҭатәи актәи абжьаратә школ аҟны аспортзал аргылара иаҿуп
Бзыԥҭатәи актәи абжьаратә школ аҟны аспортзал аргылара иаҿуп
Гагра араион ахада ихаҭыԥуаҩ Хана Гәынԥҳа илҳәеит, аспортзал аргыларазы абиуџьет аҟынтәи ишоушьҭу 27 милл мааҭ.
Пицундатәи актәи абжьаратә школ аҟны аспортзал аҟны адашьма аԥсахра иаҿуп.
© Sputnik / Томас Тхайцук
Пицундатәи актәи абжьаратә школ аҟны аспортзал аҟны адашьма аԥсахра иаҿуп
Пицундатәи актәи абжьаратә школ аҟны аспортзал аҟны адашьма аԥсахра иаҿуп
© Sputnik / Томас Тхайцук
Пицундатәи актәи абжьаратә школ аҟны аспортзал аҟны адашьма аԥсахра иаҿуп
Пицундатәи актәи абжьаратә школ аҟны аспортзал аҟны адашьма аԥсахра иаҿуп
Пицундатәи актәи абжьаратә школ аҟны аспортзал аҟны адашьма аԥсахра иаҿуп
Пицундатәи актәи абжьаратә школ аҟны аспортзал аҟны адашьма аԥсахра иаҿуп
"Адашьма дыршшоит, ацәа хырхуеит, иршәуеит. Иара убас иԥсаххоит ҩ-шәык. Ахыбраҟны аусурақәа хыркәшахоит мызкы иалагӡаны. Ахарџьнҵа-1,6 миллион мааҭ", - иҳәеит анардадкылаҩ аиҳабы Ҭеимыраз Чкотуа.
2022 шықәсазы ари аспортзал аҟны аԥенџьырқәеи ахыбреи ԥсахын. Аусурақәа ирықәхарџьын 8 милл мааҭ.